Džalalabato sritis

Džalalabato sritis () yra sritis vakarų Kirgizstane. Srities administracinis centras yra Manasas. Srities plotas – 33 700 km².

 Istorija 

Džalalabato sritis buvo sudaryta 1939 m., bet 1959 m. prijungta prie Ošo srities. Atkurta 1990 m.

 Geografija 

Sritis siekia šiaurės rytinį Ferganos slėnio pakraštį. Likusią teritoriją užima kalnai – Talaso Alatau, Susamyrtau, Pskemo kalnagūbris, Ferganos kalnagūbris, Čatkalo kalnagūbris. Klimatas žemyninis, kontrastingas. Žiemą kalnuose būdingi dideli šalčiai, gausu sniego, vasarą slėniuose sausringa. Svarbiausios upės – Narynas (su intakais) ir Čatkalas. Plyti stepės, pusdykumės, vietomis šlaituose yra kadagynų, riešutmedžių ir spygliuočių miškų, aukščiau – kalnų pievų. Srityje telkšo vaizdingas Sary Čeleko ežeras, aplink jį įsteigtas draustinis. Dar yra Beš Aralo ir Padyšato draustiniai. Naryno slėnyje įrengtas Toktogulo tvenkinys.


 Etninė sudėtis 

 kirgizai – 71,82 %
 uzbekai – 24,83 %
 rusai – 0,9 %
 turkai – 0,58 %
 tadžikai – 0,56 %
 totoriai – 0,37 %
 uigūrai – 0,32 %
 kiti – 0,62 %

 Administracinis suskirstymas 

Rajonai:
 Aksu rajonas
 Ala Bukos rajonas
 Bazar Korgono rajonas
 Nokeno rajonas
 Suzako rajonas
 Toguz Toro rajonas
 Toktogulo rajonas
 Čatkalo rajonas

2009 m. srityje buvo 7 miestai (Kara Kulis, Kerbenas, Kok Džangakas, Mailu Su, Taš Kumyras, Manasas, Kočkor Ata) 7 miesto tipo gyvenvietės ir 420 kaimų.

 Nuorodos 

 Kirgizstano vartai – Džalalabato sritis 

Kategorija:Kirgizijos sritys